PMIndiaData/PMIndiaSum huggingface dataset:
وزیراعظم نے ایس پی آئی سی ،ایم اے  سی اے وائی کے  بین الاقوامی کنونشن سے خطاب کیا

نئیدہلی 02جون 2020۔وزیراعظم جناب نریندرمودی نے آج ویڈیو کانفرنس کے توسط سے ایس پی آئ سی کے میکیز بین الاقوامی کنونشن سے خطاب کیا ۔ وزیراعظم نے تسلیم کیا کہ ان مشکل حالات میں موسیقاروں کا جو ش وجذبہ برقرار رہا اور اس کنونشن کے موضوع کے تحت اس امر پر توجہ مرکوز کی جارہی ہے کہ کووڈ -19 وبائی مرض کی وجہ سے نوجوانوں میں درآئے نفسیاتی دباؤ کو کس طرح کم کیا جائے ۔ انہوں نے اس موقع پر اس بات کا بھی ذکرکیا کہ کس طریقے سے موسیقی نے تاریخ میں ایک ترغیب کا ر کا کردار ادا کیا ہے اور جنگوں اور بحرانی صورتحال میں ایک جامع کردار ادا کیا ہے ۔ انہوں نے شعرا ، مغنی اور فنکاروں نے ہمیشہ ہی ایسے وقتوں میں جراَت کا ثبوت دینے والوں نے نغمہ سنجی کی ہے اور موسیقی کا استعمال کیا ہے۔وزیر اعظم نے کہا ہے کہ آج بھی یہاں تک کہ انتے مشکل حالات میں بھی جب کہ پوری دنیا ایک نادیدہ دشمن سے نبردآزما ہے، مغنی ، نغمہ نگار اورفنکار ،شاعری کی تخلیق کررہے ہیں ، نغمے گارہے ہیں ، جن سے عوامی اعتماد میں اضافہ ہورہا ہے۔ وزیراعظم نے کہا کہ کس طریقے سے ملک کے 130 کروڑعوام تالی ، گھنٹی ،شنکھ بجانے کے لئے اکٹھا ہوئے تاکہ وبائی مرض سے پورے ملک کو نجات دلانے کے لئے توانائی فراہم کریں ۔ وزیراعظم نے کہا کہ جب 130 کروڑ افراد ایک ہی جذبے سے متاثر ہوکر ایک ساتھ کھڑے ہوتے ہیں تو یہ موسیقی بن جاتا ہے ۔ ٹھیک اسی طریقے سے جیسے ہارمونیم میں ایک ضابطہ ہوتا ہے ویسے ہی ہم آہنگی ،تحمل اور نظم وضبط ہرشہری کو کرونا کے وبائی مرض سے نمٹنے کے لئے درکار ہے ۔ انہوں نے اسپک میکے کنونشن میں اس سال شامل کئے گئے نئے عناصر کی ستائش کی ۔ ان میں نیچرواک ، ہیری ٹیج واک ، یوگ اور ناریوگ کے ساتھ ادب اور مجموعی خوراک جیسی باتیں شامل ہیں۔ ناد یوگ کی وضاحت کرتے ہوئے انہیں نے کہا کہ ناد موسیقی کی بنیاد ہے اور ذاتی توانائی بھی اسی میں مضمر ہے۔ انہوں نے کہا کہ یہی ناد جب ہم اپنی داخلی توانائی کو یوگ اور میوزک کے ذریعہ منظم بناتے ہیں تو برہمان کی شکل لے لیتا ہے۔ یہی وجہ ہے کہ موسیقی اور یوگ میں مراقبے اور ترغیب کی قوتیں پوشیدہ ہوتی ہیں اوردونوں ہی توانائی کے وسائل ہیں ۔ وزیر اعظم نے کہا کہ موسیقی نہ صرف مسرت کا وسیلہ رہا ہے بلکہ خدمت کا ایک ذریعہ اور پرائشچت کا ایک تریقہ بھی رہا ہے۔ ملک میں ایسے بہت سے عظیم موسیقار گزرے ہیں جنہوں نے اپنی پوری زندگی بنی نوع انسان کی خدمت کے لئے وقت کردی تھی ۔ وزیر اعظم نے کہا کہ قدیم فنون اور موسیقی تکنالوجی کی ہم آہنگی وقت کا تقاضہ بھی ہے ۔ریاستوں اور زبانوں کی حدود سے اوپر اٹھ کر آج موسیقی پہلے سے کہیں زیادہ بڑے پیمانے پر ایک بھارت شریشٹھ بھارت کے آئیڈیل کو مستحکم بنارہی ہے ۔وزیراعظم نے تسلیم کیا کہ عوام اپنی خلاقیت کا استعمال کرکے سوشل میڈیا پر نئے پیغامات دے رہے ہیں اورکرونا کے خلاف ملک کی نبرد آزمائی کو تقویت فراہم کررہے ہیں۔ وزیر اعظم نےتوقع جتائی کہ یہ کنونشن کروناوائرس کے خلاف ہماری جنگ کو نئی سمت ادا کرے گا۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔رم
وزیر اعظم نے اپنی والدہ کو خراج عقیدت پیش کیا

وزیر اعظم جناب نریندر مودی نے آج اپنی ماں کی زندگی کو ایک عظیم صدی قرار دیا ،جس نے آج ایشور کے قدموں میں سکون پایا۔ جیسے کی محترمہ ہیرا بین کا آج انتقال ہو گیا، وزیر اعظم نے یاد کیا کہ انہوں نے ان میں ہمیشہ ایک تری مورتی تپسوی کے سفر، بے لوث کرم یوگی اور اقدار کے لیے وقف ان کی زندگی کو محسوس کیا ہے۔ وزیراعظم جب اپنی والدہ کی 100ویں سالگرہ کے موقع پر ملے تھے تو اس وقت دیئے گئے اپنی والدہ کے مشورے کو یاد کرتے ہوئے انہوں نے کہا کہ ماں ایک بات کہتی تھی کہ کام عقل سے کیا جائے اور زندگی پاکیزگی کے ساتھ گزارنی چاہیے۔ وزیر اعظم نے ٹویٹ کیا: ایک شاندار صدی کا ایشور کے قدموں میں اختتام … ماں میں میں نے ہمیشہ اس تری مورتی کو محسوس کیا ہے، جس میں ایک تپسوی کا سفر ہے، ایک بے لوث کرم یوگی کی علامت اور اقدار کے ساتھ وابستگی ان کی زندگی میں سمائی ہوئی ہے۔ جب میں ان سے ان کی 100ویں سالگرہ پر ملا تو انہوں نے ایک بات کہی، جو ہمیشہ یاد رہتی ہے کہ ذہانت سے کام لو، پاکیزگی کے ساتھ زندگی گزارو، یعنی کام کرو بدھی سے اور جیون جیو شدھی سے ۔
مرکزی کابینہ نے ہندوستان کے درمیان باہمی تبادلے کے انتظامات کے معاہدے کو منظوری دے دی

نئیدہلی11 جنوری ۔وزیر اعظم جناب نریندرمودی کی صدارت میں ہونے والے مرکزی کابینہ کے اجلاس میں ہندوستا ن اورجاپان کے درمیا ن باہمی تبادلے کے انتظامات اور ریزرو بینک آف انڈیا کو باہمی ادلا بدلی یعنی تبادلے کے معاہدے ( بی ایس اے ) پر دستخط کرنے کا مجاز کرنے کے معاہدے کو منظوری دے دی ۔ اس کے ساتھ ہی زیادہ سے زیادہ 75 ارب امریکی ڈالر کے سرمائے کی ریزروبینک آف انڈیا اور بینک آف جاپان کے درمیان باہمی تبادلے کو بھی منظوری دے دی گئی یہ منظوری اسی معاہدے میں شامل ہے۔ خاص خاص باتیں : ہندوستان اور جاپان کے درمیان باہمی تبادلے کا یہ معاہدہ گھریلو کرنسی کے لئے زیادہ سے زیادہ 75 بلین امریکی ڈالر کے باہمی لین دین یا تبادلے کا معاہدہ ہے ۔ جس کا مقصد غیر ملکی زر مبادلہ میں قلیل المدت کمی کو پر کرنے کی خاطر ادائیگی کے توازن کی سطح کو برقرار رکھنا ہے ۔ فوائد : یہ بی ایس اے مشکل وقت میں ایک دوسرے کی معاونت کے حکمتی مقاصد کے لئے ہندوستان اور جاپان کے درمیان باہمی تعاون کے معاہدے کی ایک نادر مثال ہے۔اس سہولت سے ہندوستان دستیاب سرمائے کے متفقہ مقدار میں استعمال کے لئے مجاز ہوجائے گا۔ علاوہ ازیں اس انتظام کے نافذالعمل ہونے کے بعد ہندوستانی کمپنیوں کے ذریعہ غیر ملکی پونجی حاصل کرنے کے عمل میں بہتری پیدا ہوگی۔کیونکہ ملک کی شرح مبادلہ میں استحکام پر وسیع تر اعتماد بحال رہے گا۔ اس معاہدے کے تحت ادائیگی کے توازن یعنی بیلنس آف پیمنٹ ( بی او پی ) سے پیدا ہونے والی مشکلات کے حل کے لئے یہ باہمی ادلا بدلی کا معاہدہ گھریلو کرنسی پر حملوں سے بچاؤ کرنا اور زر مبادلہ میں ہونے والی فعالیت میں وسیع تر اضافہ ہوگا۔ یہ انتظام ہندوستان اور جاپان کے درمیان باہمی معاشی تعاون اور عالمی شراکتداری کی سمت میں ایک اور سنگ میل کی حیثیت رکھتا ہے۔ ۰۰۰۰۰۰۰۰۰۰۰۰۰۰۰۰۰۰۰۰۰
وزیراعظم نے ملک میں  تخریب کے مبینہ واقعات  کی سخت مذمت کی

نئیدہلی ، 07 مارچ ۔وزیر اعظم جناب نریندر مودی نے ملک کے بعض علاقوں میں ہونے والے تخریب کے واقعات کی سختی کے ساتھ مذمت کرتے ہوئے کہا ہے کہ اس قسم کی حرکتوں میں ملوث پائے گئے لوگوں کے خلاف سخت کارروائی کی جائے گی۔ یادرہے کہ ملک کے بعض علاقوں سے مجسمہ شکنی کی خبریں موصول ہوئی ہیں ۔ وزیراعظم نے اس سلسلے میں مرکزی وزیر داخلہ جناب راج ناتھ سنگھ سے گفتگو کےدوران اس قسم کے واقعات پر سخت ناپسندیدگی کا اظہار کیا ۔وزارت داخلہ نے ان واقعات کا سختی کےساتھ نوٹس لیا ہے اور ریاستی سرکاروںکو ہدایت کی ہے کہ اس قسم کی حرکتوں کے ارتکاب کو روکنے کے لئے تمام ضروری اقدامات کئے جائیں اور ان حرکتوں میں ملوث پائے گئے افراد کے خلاف سخت کارروائی کی جائے اور قانونی دفعات کے تحت ان کے خلاف مقدمات درج کئے جائیں ۔
وزیر اعظم نے جناب منناتھو پدم نابھن کو ان کی یوم پیدائش پر خراج عقیدت پیش کیا

وزیر اعظم جناب نریندر مودی نے جناب منناتھو پدم نابھن کو ان کے یوم پیدائش پر خراج عقیدت پیش کیا ہے۔ وزیر اعظم نے سماجی اصلاحات، دیہی ترقی اور ہندوستان کی جنگی آزادی میں ان کے تعاون کا بھی اعتراف کیا۔ وزیر اعظم نے ٹویٹ کیا؛ ’’جناب منناتھو پدم نابھن کو ان کی یوم پیدائش پر خراج عقیدت پیش کرتا ہوں۔ سماجی اصلاحات میں ان کا تعاون اور ان کی خدمات نے بہت سے لوگوں کو تحریک دی ہے۔ دیہی ترقی کو مزید آگے بڑھانے کے واسطے ان کی کوششوں کے لئے بھی ان کا بہت زیادہ احترام کیا گیا اور انھوں نے ہندوستان کی جنگ آزادی میں بھی بہت زیادہ تعاون کیا ہے۔‘‘ ۔۔۔۔۔۔۔۔۔۔۔ ش ح۔ا گ۔ن ا۔
وزیراعظم نے عوامی پدم ایوارڈ یافتہ دلاری دیوی جی کا ان کے تحفہ کے لئے شکریہ ادا کیا

وزیراعظم جناب نریندرمودی نے عوامی پدم ایوارڈ پانے والے دلاری دیوی جی کا ان کی طرف سے تحفہ دیئے جانے پر شکریہ ادا کیا ہے۔ ایک ٹویٹ میں جناب مودی نے کہا : ‘‘ دلاری دیوی جی ان لوگوں میں سے ایک ہیں جنہیں عوامی پدم ایوارڈ سے نوازا گیا، وہ ایک ہنرمند آرٹسٹ ہیں جن کا تعلق بہار کے مدھوبنی سے ہے۔ تقریب کے بعد ایوارڈ یافتگان کے ساتھ ایک غیر رسمی ملاقات کے دوران انہوں نے مجھے اپنے آرٹ کے نمونے پیش کئے، میں اس تحفہ کے لئے ان کا شکر گزار ہوں’’۔
یوم ارض کے موقع پر وزیر اعظم کا پیغام

نئی دلّی ، 22 اپریل ؍وزیر اعظم جناب نریندر مودی نے یوم ار ض کے موقع پر ایک پیغام میں کہا ہے کہ ’’ آج یوم ار ض کے موقع پر ہم دھرتی ماں کے احترام میں سر جھکاتے ہیں ۔ برسوں سے یہ عظیم گرہ غیر معمولی تنوع کا مسکن رہا ہے ۔ آج یوم ارض کے موقع پر ہم اپنے اس گرہ کی بہبودی ، قابل تجدید ترقی پر توجہ اور ماحولیاتی تبدیلی کو کم سے کم کرنے کے لئے اپنی عہد بستگی کا اعادہ کرتے ہیں ۔ ‘‘ ۔ ۔ ۔ ۔ ۔ ۔
وزیراعظم نے ارون جیٹلی کو ان کی پہلی برسی پر خراج عقیدت پیش کیا

نئی دہلی، 24/اگست 2020، وزیراعظم جناب نریندرمودی نے ارون جیٹلی کو ان کی پہلی برسی پر خراج عقیدت پیش کیا۔ ایک ٹوئٹ میں وزیراعظم نے کہا کہ ‘آج کے دن پچھلے سال ہم نے جناب ارون جیٹلی کو کھو دیا تھا۔ میں اپنے اس دوست سے کافی محرومی محسوس کرتا ہوں۔ ارون جی نے بھارت کی تندہی کے ساتھ خدمت انجام دی۔ ان کا مزاح ، دانشمندی، قانونی فراست اور گرم جوشانہ شخصیت اساطیری نوعیت کی تھی’۔ ۔۔۔۔۔۔۔۔۔۔۔  م ن۔ ا س۔ ت ع۔
وزیراعظم نے غریب افراد کی خدمت کے 8برسوں کی تفصیلات ساجھا کیں

وزیراعظم ،جناب نریندرمودی نے کہاہے کہ حکومت غریبوں اور حاشیہ پرزندگی گزارنے والے افراد کی خدمت کے لئے پوری طرح وقف ہے ۔ جناب مودی نے یہ بھی کہا کہ حکومت نے ہمیشہ ، غریب افراد کی موثر اورشفاف طریقے سے خدمت کی فراہمی کو یقینی بنانے کے لئے کام کیاہے ۔ انھوں نے ایک مائی جی اووی ٹوئیٹ سلسلہ اور اپنی ویب سائٹ اور نموایپ سے مضامین بھی ساجھا کئے ۔ وزیراعظم نے ٹوئیٹ کیا : ‘‘میری حکومت نے ہمیشہ غریب افراد کے لئے موثر اورشفاف طریقے سے خدمات کی فراہمی کو یقینی بنانے کے لئے کام کیا ہے ۔ #8YearsOfGaribSeva" ‘‘ہماری حکومت ، غریبوں اور حاشیہ پرزندگی گزارنے والے افراد کی خدمت کے لئے پوری طرح وقف ہے ۔ ان مضامین میں #8YearsOfGaribSeva" کی جانب کلیدی کوششوں کواجاگرکیا گیاہے ۔’’
کابینہ نے زرعی برآمداتی پالیسی 2018 کو منظوری دی

نئی دہلی ،06دسمبر2018؍ وزیراعظم جناب نریندر مودی کی صدارت میں مرکزی کابینہنےزرعیبرآمداتیپالیسی 2018 کومنظوری دے دی ہے۔کابینہ نے مرکز میں ایک نگرانی کے فریم ورک کو قائم کرنے کی ایک تجویز کو بھی منظوری دے دی ہے جس میں کامرس کی وزارت بااختیار محکمہ ہوگا اور اس میں مرکز کی وزارتیں ؍ محکمے اور ایجنسیوں کے نمائندے اور متعلقہ ریاستی حکومت کے نمائندے شامل ہوں گے جو زرعی برآمداتی پالیسی کے نفاذ کی نگرانی کریں گے۔ حکومت نے 2022 تک کسانوں کی آمدنی دوگنا کرنے کی خاطر ایک پالیسی پیش کی ہے اس مقصد کو حاصل کرنے کے لئے زرعی اشیاء کی برآمدات اہم رول ادا کریں گی۔ زرعی برآمدات میں تیزی لانے کی خاطر حکومت نے ’ایک جامع زرعی برآمداتی پالیسی ‘پیش کی ہے جس کا مقصد زرعی برآمدات کو دوگنا کرنا اور ہندوستانی کسانوں اور زرعی اشیاء کو عالمی ویلوچین کے ساتھ مضبوط کرنا ہے۔زرعی آمداتی پالیسی کا مندرجہ ذیل ویژن ہے۔ ’’مناسب پالیسی اور وسائل کے ذریعے ہندوستان کی زرعی برآمداتی صلاحیتوں کو استعمال کر کے ہندوستان کو زراعت کا ایک عالمی مرکز بنانا اور کسانوں کی آمدنی دوگنی کرنا ‘‘ مقاصد: زرعی برآمداتی پالیسی کے مقاصد مندرجہ ذیل ہیں: زرعی برآمدات کو موجودہ 30 ارب امریکی ڈالر سے بڑھا کر 2022 تک 60 ارب امریکی ڈالر کے برابر دوگنا کرنا اور اگلے چند برسوں میں ایک مستحکم تجارتی پالیسی نظام کے ساتھ 100 ارب امریکی ڈالر تک کی برآمدات کو حاصل کرنا ۔ اپنی برآمداتی اشیاء ، مندروں کو متنوع بنانا اور جلد خراب ہونے والی اشیاء سمیت زرعی برآمدات کے لئے قدر میں اضافے پر توجہ مرکوز کرنا۔ نئی ، ملک میں تیار کردہ ، نامیاتی ، نسلی ، روایتی اور غیر روایتی اشیاء کی برآمدات کو فروغ دینا ۔ مارکیٹ تک رسائی کے حصول ، رکاوٹوں کو دور کرنے اور صفائی ستھرائی جیسے امور سے نمٹنے کے لئے ایک ادارہ جاتی نظام فراہم کرنا ۔ جتنی جلد ممکن ہو سکے عالمی ویلیو چن کے ساتھ مربوط کر کے دنیا میں زرعی برآمدات میں بھارت کی حصہ داری کو دوگنا کرنے کی کوشش کرنا ۔ کسانوں کو سمندر پار مارکیٹ میں برآمداتی مواقعے کا فائدہ اٹھاے کے قابل بنانا۔ زرعی برآمداتی پالیسی کے عناصر: زرعی برآمداتی پالیسی کے لئے دو زمروں ، اسٹریٹجک اور آپریشنل کے لئے سفارش کی گئی ہے جس کی تفصیل مندرجہ ذیل ہے۔ اسٹریٹجک پالیسی اقدامات بنیادی ڈھانچہ اور لاجسٹک امداد برآمدات کو فروغ دینے کے لئے جامع طریقۂ کار زرعی برآمدات میں ریاستی حکومتوں کی زیادہ شمولیت کلسٹروں پر توجہ اضافی قدر والی برآمدات کا فروغ برانڈ انڈیاکی مارکیٹنگ اور فروغ آپریشنل پیداوار اور ڈبہ بندی میں پرائیویٹ سرمایہ کاری کو راغب کرنا معیار کے لئے مضبوط نظام کا قیام تحقیق و ترقی دیگر
وزیر اعظم حضرت امام حسین (ایس اے ) کے یوم شہادت  کے یادگاری اجتماع ، ’’عشرہ مبارکہ ‘‘ میں شرکت کریں گے

نئی دہلی13 ستمبر ۔ وزیر اعظم جناب نریندر مودی اندور میں 14 ستمبر 2018 کو داؤدی بوہرہ برادری کی جانب سے حضرت امام حسین ( ایس اے ) کے یوم شہادت کے موقع پر اہتمام کئے جانے والے حضرت امام حسین کے یوم شہادت کے یادگاری اجتماع میں شرکت کریں گے ۔ اس موقع پر جناب نریندر مودی موجود ناظرین کو خطاب کریں گے ۔ اس اجتماع میں داؤدی بوہرہ برادری کے روحانی سربراہ ہز ہالی نیس ڈاکٹر سیدنا مفضل سیف الدین اور مدھیہ پردیش کے وزیر اعلیٰ جناب شیو راج چوہان بھی اپنے خیالات کا اظہار کریں گے ۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔س ش ۔رم
کابینہ نے زولوجیکل سروے آف انڈیا اور کناڈا کے ایک غیر منافع بخش کارپوریشن، انٹرنیشنل بار کوڈ آف لائف کے درمیان مفاہمت نامہ کو منظوری دی

نئی دہلی، 07 اکتوبر: وزیر اعظم جناب نریندر مودی کی صدارت میں مرکزی کابینہ نے ماحولیات، جنگلات اور موسمیاتی تبدیلی کے تحت آنے والے زولوجیکل سروے آف انڈیا (زیڈ ایس آئی) اور کناڈا کے ایک غیر منافع بخش کارپوریشن، انٹرنیشنل بار کوڈ آف لائف (آئی بی او ایل) کے درمیان جون 2020 کو دستخط ہوئے ایک مفاہمت نامہ (ایم او یو) کے بارے میں جانکاری دی۔ زیڈ ایس آئی اور آئی بی او ایل، ڈی این اے بار کوڈنگ میں آگے کی کوششوں کے لیے ایک ساتھ آئے ہیں۔ ڈی این اے بار کوڈنگ ہم معیار جینیاتی خطوں کے چھوٹے ٹکڑے کی ترتیب اور حوالہ جاتی ڈیٹابیس کے لیے انفرادی ترتیبوں کا موازنہ کرکے انواع کی تیزی اور درستگی کے ساتھ شناخت کرنے کا ایک طریقہ ہے۔ آئی بی او ایل ایک تحقیقی تعاون ہے، جس میں ایسے ممالک شامل ہیں جنہوں نے عالمی حوالہ جاتی ڈیٹا بیس کی توسیع، انفارمیٹکس پلیٹ فارموں کی ترقی، اور/یا حیاتی تنوع کی ایجاد، تجزیہ، اور تذکرہ میں حوالہ جاتی لائبریری کے استعمال کے لیے ضروری تجزیاتی پروٹوکول کو قابل بنانے کے لیے انسانی اور مالیاتی دونوں وسائل کو استعمال کیا ہے۔ مفاہمت نامہ سے زیڈ ایس آئی بایو اسکین اور پلینیٹری بایو ڈائیورسٹی مشن جیسے عالمی سطح کے پروگراموں میں حصہ لینے کے قابل ہو سکے گا۔
وزیراعظم نے دہلی کے مختلف حصوں کی موجودہ صورت حال کا جائزہ لیا

نئی دہلی،26؍فروری،وزیراعظم جناب نریندر مودی نے آج دہلی کے مختلف علاقوں کی موجودہ صورت حال کا تفصیلی جائزہ لیا۔ انہوں نے دہلی پولیس اور دیگر ایجنسیوں کے ساتھ دہلی کی صورت حال کا جائزہ لیا، جو امن اور حالات کو نارمل بنانے کو یقینی بنانے کے لئے کام کررہی ہیں۔ وزیراعظم جناب نریندر مودی نے کہا کہ امن اور ہم آہنگی ہماری اقدار کا اہم حصہ ہیں۔ میں دہلی کے بھائیوں اور بہنوں سے اپیل کرتا ہوں کہ وہ ہر حال میں ہر وقت امن اور بھائی چارہ قائم رکھیں اور یہ بہت ضروری ہے کہ جلد سے جلد دہلی میں سکون قائم ہو اور حالات معمول پر لوٹیں۔ ۔۔۔۔۔۔۔۔۔۔۔۔۔۔۔۔۔۔ (م ن-ح ا- ق ر)
وزیراعظم نے روٹیری انٹرنیشنل ورلڈ کنونشن سے خطاب کیا

وزیراعظم جناب نریندرمودی نے آج ایک ویڈیوپیغام کے ذریعہ ، روٹیری انٹرنیشنل ورلڈکنونشن سے خطاب کیا۔ روٹیری کلب کے ارکان کو کامیابی اورخدمات کاایک حقیقی مرقع قراردیتے ہوئے ، وزیراعظم نے کہاکہ ،ا س پیمانے کا ہرروٹیری اجتماع ، ایک چھوٹی عالمی اسمبلی کی طرح ہے اوریہ متنوع اوردرخشاں ہے ۔ روٹیری کے مقولوں ‘‘بے لوث خدمت ’’ اور ‘‘جو بہترین خدمت کرتاہے وہ سب سے زیادہ منافع کماتاہے ۔’’ کو اجاگرکرتے ہوئے وزیراعظم نے کہاکہ پورے بنی نوع انسان کی فلاح وبہبود کے لئے یہ اہم اصول ہیں اوران سے ہمارے مہنتوں اور سادھوں سنتوں کی تعلیمات کی گونج سنائی دیتی ہے ۔ انھوں نے کہا :‘‘ ہم مہاتمابدھ اورمہاتما گاندھی کی سرزمین ہیں ۔ جنھوں نے عملی کارروائی کرکے دکھا دیاہے کہ دوسرے کے لئے زندہ رہنا کیساہوتاہے ۔’’ سوامی وویکانند کا حوالہ دیتے ہوئے ، وزیراعظم نے کہا کہ ہم سب ایک آزاد ، ایک دوسرے سے متعلق اورباہم مربوط دنیا میں زندگی بسرکررہے ہیں ۔ یہی وجہ ہے کہ اس بات کی بہت اہمیت ہے کہ افراد ، تنظیمیں اورحکومتیں ہمارے کرۂ ارض کو زیادہ خوشحال ، اور پائیدار بنانے کی غرض سے مل کرکام کریں ۔ انھوں نے مختلف النوع مقاصد جن کا کرۂ ارض پرمثبت اثر پڑتاہے ، پرسخت محنت کرنے کے لئے روٹیری انٹرنیشنل کی ستائش کی۔ انھوں نے کہاکہ بھارت ، ماحولیاتی تحفظ کی غرض سے کی جانے والی کوششوں کی قیادت کررہاہے ۔ وزیراعظم نے کہا:‘‘دیرپا اورپائیدارترقی وقت کی ضرورت ہے۔ فطرت کے ساتھ ہم آہنگی کے ساتھ رہنے سے متعلق ہمارے صدیوں پرانے اقدار سے ترغیب حاصل کرکے ، 1.4ارب ہندوستانی ہمارے کرۂ ارض کو مقابلتاًزیادہ آلودگی سے پاک اورسرسبزبنانے کے مقصد سے ہرممکن کوشش کررہے ہیں ۔’’ انھوں نے اس سلسلے میں بھارت کی پہل قدمیوں جیسے بین الاقوامی شمسی اتحاد ، ‘‘ایک سورج ایک دنیا ، ایک گرڈ’’ اورلائف –ماحولیات کے لئے طرز زندگی ، کواجاگر کیا۔ انھوں نے یہ بھی بتایاکہ سال 2070تک نیٹ زیرو سے متعلق بھارت کی عہدبندی کی عالمی برادری نے بھی ستائش کی ہے ۔ وزیراعظم نے پینے کا صاف پانی فراہم کرنے ، صفائی ستھرائی وغیرہ کے سلسلے میں روٹیری انٹرنیشنل کے کام کی ستائش کی ہے اورپانچ برسوں میں صفائی ستھرائی کا مکمل طورپر احاطہ کئے جانے ، جیسے سووچھ بھارت مشن کے فائدوں کے بارے میں بات کی۔ انھوں نے پانی کاذخیرہ کرکے اسے بروئے کار لانے اورآتم نربھر بھارت جیسی تحریکوں کا بھی ذکرکیا۔ جوازسرنو بیداری پیداہونے کی وجہ سے ممکن ہوسکی ہیں ۔ انھوں نے بھارت میں درخشاں اور تابناک اسٹارٹ اپ شعبے کے بارے میں بھی بات کی ۔ انھوں نے کہا کہ بھارت تمام بنی نوع انسان کے ساتویں حصے کا مسکن ہے ، اتنے بڑے پیمانے پربھارت کی کسی بھی حصولیابی کا دنیا پرایک مثبت اثرپڑے گا۔ انھوں نے مثال کے طورپر کووڈ -19ویکسین داستان اورتپ دق کی بیماری کو بالکل ختم کرنےکے ، سال 2030کے عالمی نشانے سے پانچ سال پہلے ہی سال 2025تک اس بیماری کو بالکل ختم کردینے سے متعلق کوششوں کا ذکرکیا۔ جناب مودی نے روٹیری خاندان کو دعوت دی کہ کہ زمینی سطح پران کوششوں میں معاونت کریں ۔ وزیراعظم نے ان سے یہ بھی کہا کہ وہ یوگ کے دن کو پوری دنیا میں بڑی تعداد میں منائیں ۔
سی پی آئی کے نامور رہنما گورو داس داس گپتا کی رحلت پر وزیر اعظم کی تعزیت

نئی دلّی، 31 اکتوبر / وزیر اعظم جناب نریندر مودی نے سی پی آئی کے نامور رہنما گورو داس داس گپتا کی رحلت پر تعزیت کا اظہار کیا ہے۔ وزیر اعظم نے اپنے پیغام میں کہا ہے کہ ”جناب گورو داس داس گپتا اپنے نظریات سے انتہائی مضبوطی اور صدق دلی سے وابستہ تھے اور اس برملا اظہار بھی کیا کرتے تھے۔ پارلیمنٹ کے اندر وہ ایک مضبوط آواز والی شخصیت تھے۔ وہ ایک دم دار آواز کے حامل تھے، جن کی باتیں تمام سیاسی حلقوں میں توجہ کے ساتھ سنی جاتی تھیں ۔ وزیر اعظم نے مزید کہا کہ ان کی رحلت کی خبر سے دکھ پہنچا ہے۔ خدا ان کی روح کو ابدی سکون دے ۔“ ۔۔۔۔۔۔
وزیراعظم 7 جنوری کو کولکاتہ میں چترنجن نیشنل  کینسر انسٹی ٹیوٹ کے دوسرے کیمپس کاافتتاح کریں گے

وزیراعظم جناب نریندر مودی 7 جنوری 2022 کو دوپہر ایک بجے ویڈیو کانفرنسنگ کے ذریعہ کولکاتہ کے چترنج نیشنل کینسر انسٹی ٹیوٹ (سی این سی آئی) کے دوسرے کیمپس کاافتتاح کریں گے۔ سی این سی آئی کا دوسرا کیمپس وزیراعظم کے ملک کے سبھی حصوں میں طبی سہولیات کو توسیع دینے اور جدید بنانے کے ویژن کے مطابق تعمیر کیا گیا ہے۔ سی این سی آئی پر کینسر کے مریضوں کا کافی بوجھ تھا اور کچھ عرصہ سے توسیع کی ضرورت محسوس کی جارہی تھی۔ دوسرے کیمپس سے یہ ضرورت پوری ہوجائے گی۔ سی این سی آئی کا دوسرا کیمپس 530 کروڑ روپئے سے زیادہ کی لاگت سے تعمیر کیا گیا ہے، جس میں سے تقریباً 400 کروڑ روپئے مرکزی حکومت نے جبکہ باقی مغربی بنگال حکومت نے فراہم کئے ہیں، جس کا تناسب 75:25 ہے۔یہ کیمپس 460 بستروں والا جامع کینسر سینٹر یونٹ ہے، جس میں کینسر ڈائگنوسس ،اسٹیجنگ، علاج اور دیکھ بھال کے لئے جدید ترین بنیادی ڈھانچہ ہے۔ یہ کیپس نیوکلیئر میڈیسن (پی ای ٹی)، 3.0 ٹیسلا ایم آر آئی، 128 سلائس سی ٹی اسکینر، ریڈیونیوکلائڈتھیراپی یونٹ، انڈواسکوپی سوٹ، جدیدبراکی تھیریپی یونٹس وغیرہ جیسی جدید سہولیات سے آراستہ ہے۔ یہ کیمپس ایک ایڈوانس کینسرریسرچ سہولت کے طور پر بھی کام کرے گا اورکینسر کے مریضوں اور خاص طور سے ملک کے مشرقی اور شمال مشرقی حصوں کے مریضوں کو جامع دیکھ بھال کی سہولت فراہم کرے گا۔ ۔ ۔ ۔ ۔ ۔ ۔ ۔ ۔ ۔ (ش ح۔ف ا۔ ف ر (
وزیراعظم نے  براک اوباما کے لئے کووڈ-19 سے جلد صحت یاب ہونے پر نیک خواہشات کا اظہار کیا

وزیراعظم جناب نریندر مودی نے سابق امریکی صدر براک اوباما کو کووڈ-19 سےجلد صحت یاب ہونے پر اپنی نیک خواہشات پیش کیں۔ سابق امریکی صدر براک اوباما کی ایک ٹوئیٹ کے جواب میں وزیراعظم نے کہا : ‘‘محترم براک اوباما، کووڈ-19 سے آپ کے جلد صحت یاب ہونے کے لئے اور آپ کے کنبے کی صحت و بہتری کے لئے میری نیک تمنائیں۔’’
وزیر اعظم نے مقدس ماہِ رمضان کی آمد پر عوام کو مبارکباد پیش کی

نئی دہلی، 02 اپریل 2022: وزیر اعظم جناب نریندر مودی نے مقدس ماہِ رمضان کی آمد کے موقع پر اپنی جانب سے مبارکباد پیش کی ہے۔ ایک ٹوئیٹ میں، وزیر اعظم نے کہا؛ ’’مقدس ماہِ رمضان کی آمد پر نیک ترین خواہشات۔ خدا کرے کہ یہ ماہِ مبارک عوام کو ناداروں کی خدمت کرنے کے لیے ترغیب فراہم کرے۔ خدا کرے کہ یہ مہینہ ہمارے معاشرے میں امن، ہم آہنگی اور غم خواری کے جذبہ کو مزید تقویت بہم پہنچائے۔‘‘
وزیر اعظم نے اداکار وکرم گوکھلے کے انتقال پر تعزیت کا اظہار کیا

وزیر اعظم جناب نریندر مودی نے اداکار وکرم گوکھلے کے انتقال پر گہرے رنج و غم کا اظہار کیا ہے۔ جناب مودی نے ٹویٹ کیا: وکرم گوکھلے جی ایک تخلیقی اور ہمہ جہت اداکار تھے۔ انہیں اپنے طویل اداکاری کیرئیر میں کئی دلچسپ کرداروں کے لیے یاد رکھا جائے گا۔ ان کے انتقال پر غمزدہ ہوں۔ ان کے اہل خانہ، دوستوں اور مداحوں سے اظہارتعزیت کرتا ہوں ۔ اوم شانتی۔" ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا ( 12998
وزیر اعظم نے روہن بوپنا اور دیوج شرن کو مردوں کے ڈبلز ٹینس مقابلے میں گولڈ جیتنے پر مبارکباد پیش کی

وزیر اعظم جناب نریندر مودی نے روہن بوپنا اور دیوج شرن کو جکارتا ۔ پالم بانگ، انڈونیشیا میں کھیلے جا رہے 18 ویں ایشیائی کھیل 2018کے مردوں کے ڈبلز مقابلے میں گولڈ جیتنے پر مبارکباد پیش کی۔ وزیر اعظم نے کہا ہے کہ، ’’جب روہن بوپنا اور دیوج شرن کھیل رہے ہوں، تب بہترین ٹینس کی توقع کی جاتی ہے! مردوں کے ڈبلز مقابلے میں وہ گولڈ جیتنے کے حقیقی مستحق ہیں۔ ان کھلاڑیوں کو مبارکباد۔‘‘
وزیراعظم نے ، ٹوکیو- جاپان میں بھارتی برادری سے گفت و شنید کی

نئی دہلی، 29 اکتوبر، وزیر اعظم جناب نریندر مودی نے آج ٹوکیوں میں بھارتی برادری سے گفت و شنید کی ہے۔ بھارتی افراد سے اپنے خطاب کے دوران وزیر اعظم نے بھارت –جاپان کے ساتھ شراکت داری کے متعدد پہلوؤں کو اجاگر کیا۔ جناب مودی نے جاپان کی جانب سے گرم جوشانہ میزبانی اور اپنے اعزاز میں دی گئی ضیافت کے لیے جاپان کے وزیر اعظم جناب شنزو آبے اور جاپان کے عوام کا شکریہ ادا کیا۔ انھوں نے جاپان میں سکونت پذیر بھارتی برادری کو دیوالی کی مبارکباد بھی پیش کی۔ جاپان میں سکونت پذیر بھارتی برادری کو جاپان میں بھارت کا سفیر قرار دیتے ہوئے وزیراعظم نے بھارتی برادری سے گزارش کی کہ وہ آگے آکر بھارت میں سرمایہ کاری کرے اور اپنی مادر وطن سےثقافتی روابط برقار رکھے۔ گذشتہ چار برسوں کے دوران حکومت کی حصولیابیوں کا ذکر کرتے ہوئے وزیر اعظم نے کہا کہ بھارت لگاتار ہر مسئلے کا حل اور عالمی پیمانے پر اسے عملی جامہ پہنانے کے جوش و جذبے کے ساتھ کوشاں اور کارفرما ہے۔ انھوں نے کہا کہ بھارت نے زیر نفاذ مثالی مالی شمولیت کے پروگرام خصوصاً جے اے ایم ( جن دھن یوجنا، موبائل ، آدھار) تثلیث اور ڈجیٹل لین دین کے ماڈل کی اب دنیا بھر میں ستائش ہورہی ہے۔ وزیراعظم نے بھارت کے کامیاب خلائی پروگرام کی زبردست کی حصولیابی کو اجاگر کیا اور بتایا کہ بھارت میں ایک مضبوط ڈجیٹل بنیادی ڈھانچہ قائم کیا جارہا ہے۔ انھوں نے کہا کہ ‘میک ان انڈیا پروگرام کو بھارت کو الیکٹرانکس اور موٹر گاڑی مینو فیکچرنگ کے معاملے میں ایک عالمی مرکز کی حیثیت فراہم کررہا ہے۔ وزیر اعظم نے زور دے کر کہا کہ ایک نئے بھارت کے قیام کے لئے اسمارٹ بنیادی ڈھانچے کی فراہمی کے عمل میں جاپان کا زبردست تعاون درکار ہے۔ انھوں نے بھارتی برادری سے گزارش کی کہ وہ بھارت اور جاپان کے مابین تعلقات کو بہتر سے بہتر بنانے کے لیے پوری محنت اور دیانتداری سے کام کریں۔ وزیر اعظم جاپان کے دو روزہ دورے پر ہیں۔
وزیر اعظم نے آچاریہ ونوبا بھاوے کو ان کے یوم پیدائش کے موقع پر یاد کیا

وزیر اعظم جناب نریندر مودی نے آچاریہ ونوبا بھاوے کو ان کے یوم پیدائش کے موقع پر یاد کیا۔ ایک ٹوئیٹ میں وزیر اعظم نے کہا؛ ’’آچاریہ ونوبا بھاوے کو ان کے یوم پیدائش کے موقع پر یاد کر رہا ہوں۔ ان کی زندگی گاندھی وادی اصولوں کی مظہر تھی۔ وہ سماجی اختیارکاری کو لے کر بہت پرجوش تھے اور انہوں نے ’جے جگت‘ کا نعرہ دیا۔ ہم ان کے نظریات سے متاثر ہیں اور ہمارے ملک کے تئیں ان کے خوابوں کی تکمیل کے لیے عہد بند ہیں۔‘‘
وزیر اعظم نے من کی بات پر مبنی میگزین شیئر کیا

نئی دہلی۔ 17 اپریل وزیر اعظم جناب نریندر مودی نے من کی بات کے گزشتہ قسط پر مبنی ایک میگزین شیئر کیا ہے۔ وزیر اعظم نے لوگوں سے 24 اپریل کومن کی بات کی اگلی قسط میں شامل ہونے کے لیے بھی کہا۔ وزیر اعظم نے ٹویٹ کیا: “گزشتہ ماہ کے #من کی بات پرمبنی یہ ایک دلچسپ میگزین ہے جس میں ہم نے ہندوستان کی برآمدات میں چھلانگ، آیوروید اسٹارٹ اپ، پانی کے تحفظ اور روایتی میلوں جیسے متنوع موضوعات پر گفتگو کی۔ 24 تاریخ کو اگلی قسط میں بھی شامل ہوں۔ http://davp.nic.in/ebook/mib/MannKiBaat_Hindi/index.html " ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا (
وزیراعظم نے ڈاکٹر پرمود ساونت اوران کے وزراء کی کونسل کو حلف برداری پر مبارکباد دی

وزیراعظم جناب نریندر مودی نے ڈاکٹرپرمود ساونت اوران کے وزراء کی کونسل کو گوا کے وزیراعلیٰ اور وزرا ء کی حیثیت سے حلف لینے پر مبارکباد دی ہے ۔ وزیراعظم نے اپنے اعتماد کااظہار کرتے ہوئے کہا ہے کہ پوری ٹیم گوا کے عوام کو ایک بہتر حکمرانی فراہم کرسکے گی۔ وزیراعظم نے ٹویٹ میں کہا: ‘‘ڈاکٹرپرمود ساونت جی اور دیگر تمام ان لوگوں کو میری مبارکباد جنہوں نے آج گوا میں حلف لیا۔ مجھے اس بات کا یقین ہے کہ یہ پوری ٹیم گوا کے عوام کو بہترحکمرانی فراہم کرے گی اور گزشتہ دہائی میں عوام کے لئے کئے گئے کاموں کو آگے بڑھائے گی ’’۔
وزیر اعظم نے ڈونی پولو ہوائی اڈے کے اضافے کے ساتھ اروناچل پردیش میں سیاحت کے فروغ کا وژن پیش کیا

وزیراعظم جناب نریندر مودی نے ایٹا نگر میں ڈونی پولو ہوائی اڈے کے اضافے کے ساتھ اروناچل پردیش میں سیاحت کے شعبے کو فروغ دینے کا وژن پیش کیا ہے۔ وزیر اعظم نے اروناچل پردیش کے وزیر اعلیٰ جناب پیما کھانڈو کے ذریعے شیئر کیے گئے ایک ویڈیو میں دکھائے گئے دلکش مناظر کی بھی ستائش کی۔ اروناچل پردیش کے وزیر اعلیٰ جناب پیما کھانڈو کے ایک ٹویٹ کے حوالے سے وزیر اعظم نے کہا: "بہت حسین منظر ہے! اور، نئے ہوائی اڈے اور پروازوں کے اضافے کے ساتھ، زیادہ سے زیادہ لوگ بہ آسانی اروناچل پردیش جاسکیں گے اور وہاں کی گرم جوشی و مہمان نوازی کا تجربہ کرسکیں گے۔"